CELEX: 52021DP0062
Language: sk
Date: 2021-03-09 00:00:00
Title: Rozhodnutie Európskeho parlamentu z 9. marca 2021 o žiadosti o zbavenie Valtera Flega imunity (2020/2054(IMM))

24.11.2021   
            
            
               SK
            
            
               Úradný vestník Európskej únie
            
            
               C 474/165
            
         
      P9_TA(2021)0062
      Žiadosť o zbavenie Valtera Flega imunity
      Rozhodnutie Európskeho parlamentu z 9. marca 2021 o žiadosti o zbavenie Valtera Flega imunity (2020/2054(IMM))
      (2021/C 474/20)
      
         Európsky parlament,
      
                  —
               
               
                  so zreteľom na žiadosť o zbavenie Valtera Flega imunity z 19. februára 2020, ktorú podal predseda Rady krajského súdu v Rijeke v Chorvátskej republike v súvislosti s prebiehajúcim trestným konaním na krajskom trestnom súde v Rijeke a ktorá bola oznámená na plenárnej schôdzi 26. marca 2020,
               
            
                  —
               
               
                  so zreteľom na skutočnosť, že Valter Flego sa vzdal svojho práva byť vypočutý podľa článku 9 ods. 6 rokovacieho poriadku,
               
            
                  —
               
               
                  so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,
               
            
                  —
               
               
                  so zreteľom na rozsudky Súdneho dvora Európskej únie z 21. októbra 2008, 19. marca 2010, 6. septembra 2011, 17. januára 2013 a 19. decembra 2019 (1),
               
            
                  —
               
               
                  so zreteľom na článok 75 Ústavy Chorvátskej republiky a články 23 až 28 rokovacieho poriadku chorvátskeho parlamentu,
               
            
                  —
               
               
                  so zreteľom na článok 5 ods. 2, článok 6 ods. 1 a článok 9 rokovacieho poriadku,
               
            
                  —
               
               
                  so zreteľom na správu Výboru pre právne veci (A9-0023/2021),
               
            
                  A.
               
               
                  keďže predsedajúci sudca krajského trestného súdu v Rijeke podal žiadosť o zbavenie poslaneckej imunity Valtera Flega v súvislosti s prebiehajúcim konaním, v ktorom je obvinený z trestného činu zneužitia funkcie podľa článku 291 ods. 1 a 2 trestného zákonníka (2);
               
            
                  B.
               
               
                  keďže ako starosta mesta Buzet v Chorvátsku od 1. apríla 2010 do 30. mája 2013 údajne uľahčoval nezákonné vyplácanie príplatkov k platu, a to sebe ako starostovi, svojmu zástupcovi starostu, riaditeľovi kancelárie starostu a trom ďalším riaditeľom;
               
            
                  C.
               
               
                  keďže Valter Flego bol v máji 2019 zvolený za poslanca Európskeho parlamentu;
               
            
                  D.
               
               
                  keďže údajný prečin sa netýka vyjadrených názorov alebo hlasovania Valtera Flega pri výkone jeho funkcií v súlade s článkom 8 Protokolu č. 7 o výsadách a imunitách Európskej únie;
               
            
                  E.
               
               
                  keďže v článku 9 Protokolu č. 7 o výsadách a imunitách Európskej únie sa stanovuje, že poslanci Európskeho parlamentu požívajú na území svojho vlastného štátu imunitu priznanú členom parlamentu daného členského štátu;
               
            
                  F.
               
               
                  keďže podľa článku 75 ods. 2 a 3 Ústavy Chorvátskej republiky:
                  „Žiadny zástupca nesmie byť stíhaný, zadržiavaný alebo potrestaný za vyjadrený názor alebo hlasovanie v chorvátskom parlamente.
                  Bez súhlasu chorvátskeho parlamentu nebude žiadny zástupca zadržaný, ani sa proti nemu nezačne trestné konanie“;
               
            
                  G.
               
               
                  keďže údajný trestný čin nemá jasný ani priamy vplyv na pána Flega pri výkone jeho funkcie poslanca Európskeho parlamentu;
               
            
                  H.
               
               
                  keďže výlučne Európskemu parlamentu prislúcha rozhodnúť, či v konkrétnom prípade zbaví alebo nezbaví poslanca imunity; keďže Európsky parlament pri rozhodovaní o zbavení imunity môže primerane zohľadniť stanovisko príslušného poslanca (3);
               
            
                  I.
               
               
                  keďže cieľom poslaneckej imunity je chrániť Európsky parlament a jeho členov pred súdnym konaním týkajúcim sa činností súvisiacich s výkonom poslaneckého mandátu a činností, ktoré sú od výkonu tohto mandátu neoddeliteľné;
               
            
                  J.
               
               
                  keďže k činom, z ktorých je Valter Flego obžalovaný, došlo pred jeho zvolením do Európskeho parlamentu;
               
            
                  K.
               
               
                  keďže v danom prípade Európsky parlament nenašiel žiadne dôkazy fumus persecutionis, teda skutkových okolností, ktoré naznačujú, že uvedené trestné stíhanie bolo začaté s úmyslom poškodiť politickú činnosť poslanca vrátane jeho činnosti poslanca Európskeho parlamentu;
               
            
                  L.
               
               
                  keďže Európsky parlament nemožno považovať za súd a poslanec nemôže byť v súvislosti s postupom zbavenia imunity považovaný za obvineného (4);
               
            
               
                  1.
               
               
                  rozhodol zbaviť Valtera Flega imunity;
               
            
               
                  2.
               
               
                  poveruje svojho predsedu, aby bezodkladne postúpil toto rozhodnutie a správu gestorského výboru chorvátskym orgánom a Valterovi Flegovi.
               
            
         (1)  Rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. septembra 2011, Patriciello, C-163/10, ECLI: EÚ:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23; rozsudok Súdneho dvora z 19. decembra 2019, Junqueras Vies, C-502/19, ECLI:EÚ:C:2019:1115.
      
         (2)  Úradný vestník Chorvátska, 125/11, 144/12, 56/15, 61/15, 101/17, 118/2018 a 126/2019.
      
         (3)  Rozsudok Všeobecného súdu z 15. októbra 2008, Mote/Parlament, T-345/05, EÚ:T:2008:440, bod 28.
      
         (4)  Rozsudok Všeobecného súdu z 30. apríla 2019, Briois/Parlament, T-214/18, ECLI:EÚ:T:2019:266.